
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 13 aprilie 2010               

Pl-x 56/2010                     


                                                                 AVIZ
asupra propunerii legislative pentru modificarea şi completarea Legii nr. 571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativa pentru modificarea şi completarea Legii nr.571/2003 privind Codul fiscal, trimis cu adresa nr. PL x 56 din 16 martie 2010 şi înregistrat cu nr. 31/153 din 17 martie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 13 aprilie 2010.

Propunerea legislativă are ca obiect de reglementare modificarea şi completarea art.140 din Legea nr. 571/2003 privind Codul fiscal, în sensul reducerii taxei pe valoarea adăugată la importul  de tehnologii de ultimă generaţie, aparatură, maşini şi utilaje noi, fără uzură fizică, neutilizate anterior, produse în afara ţării, care urmează să fie utilizate în producţia internă de bunuri şi servicii destinate consumului intern sau exportului.

Membrii comisiei au examinat propunerea legislativă supusă avizării, expunerea de motive şi avizul favorabil, cu observaţii şi propuneri, al Consiliului Legislativ nr. 1284 din 9 noiembrie 2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă, întrucât soluţiile propuse prin iniţiativa legislativă sunt de natură să ducă la încălcarea prevederilor Directivei nr. 112/2006/CE privind sistemul comunitar al T.V.A. Introducerea unei asemenea prevederi, privind reducerea TVA pentru bunurile prevăzute de inţiativa legislativă, contravine aquis-ului comunitar în domeniu, a cărui nerespectare ar conduce la declanşarea procedurii de infrigement impotriva României de către Comisia Europenă. 
În raport de obiectul şi conţinutul reglementării, propunerea legislativă face parte din categoria legilor ordinare. 
             PREŞEDINTE,                                                      SECRETAR,
                Daniel BUDA                                               Gabriel ANDRONACHE
Consilier, Ciprian Bucur

